Tento týždeň nás v kníhkupectve čaká niekoľko zaujímavých neobyčajností. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Tento týždeň nás v kníhkupectve čaká niekoľko zaujímavých neobyčajností. Buď k nám ktosi či čosi príde, alebo sa my kamsi vyberieme. Najväčšou neobyčajnosťou je, že k nám príde Jean-Claude Mourlevat, autor kníh ho Jeffersonovi a našej novinky Rieka, čo tečie naopak. Ale nielen to.
## U nás v kníhkupectve
Začneme veľmi prakticky. Budúci pondelok 2. 6. otvoríme až o 12:00, totiž, budú nám montovať klimatizáciu, aby sme zvládli leto. Bratislavské ulice nie sú dostatočne úzke a výklady sú veľké, poobedné slnko vie byť cez prázdniny u nás v kníhkupectve neznesiteľne horúce. Ešteže je taký studený máj a leto prichádza pomaly.
V stredu teda príde do Bratislavy Jean-Claude Mourlevat a je možné, že sa vo štvrtok bude zdržiavať aj u nás v kníhkupectve. Príďte, možno ho stretnete, a ak nie, tak si aspoň môžete dať kávu v našej kaviarni. Alebo príďte vo štvrtok ráno a zažijete zázračné čítanie s Miriam. O 10:00 deti v knižnej spleti.
Koncom týždňa bude knižný festival BRaK, ktorého je naše kníhkupectvo a vydavateľstvo partnerom už od začiatku. Pozrite si ich program a navštívte nejaké z podujatí, ktoré pre vás pripravili slovenské, české, ale aj zahraničné vydavateľstvá. Nemôžeme ho sem napísať celý (to by sa sem nezmestilo), ale musíme spomenúť, že v piatok od 18:00 do 19:00 na Bielej 6 bude večer s Lukášom Cabalom, ktorého romány vychádzajú v našom vydavateľstve, a v sobotu 31. 5. od 11:00 do 12:00 bude kráľ detských príbehov Jean-Claude Mourlevat vo Francúzskom inštitúte. My samozrejme budeme tu na Kozej, ale aj v našom Artforum stánku, počas celého festivalu.
Pomaly k nám prichádza aj nové číslo novín Čo čítať?, ktoré v týchto chvíľach dokončujeme. Zastavte sa poň v stredu. Je tam napísané o dobrodružstve, knihách a miestach a tiež o kníhkupectve inom, než je to naše. Noviny nájdete aj v iných kníhkupectvách a kultúrnych miestach. A keby ste mali nejaké miesto vo vašom okolí, kam by ste pár výtlačkov či nebodaj celý balík radi odniesli, neváhajte si vypýtať a urobiť to – budeme radi!
Minulý týždeň k nám prišli nové knihy z nášho vydavateľstva: Ľudia, ktorí sú vždy so mnou do Narine Abgarian a Autokorekt od Etgara Kereta. Sú novým prírastkom do edície -klad. Príďte si po ne k nám do kníhkupectva.
Tento týždeň je posledným týždňom, kedy vám ponúkame českú beletriu a poéziu so zľavou 20 %. Máme viac než celú jednu policu a ešte aj veľa na novinkovom pulte.
## Napísali o Artfore k 35. narodeninám
Artforum pre mňa znamená formujúcu pracovnú skúsenosť. Pamätám, ako som sa nevedela dočkať rána, keď pôjdem do práce. Kolegovia, čitatelia, knihy, miesto stretávania sa. Celý môj ďalší profesijný život je touto skúsenosťou ovplyvnený. Bolo to tým, že sme boli mladí a bola iná doba? Neviem. Je to pre mňa neopakovateľný zážitok. Zuzana Golierová, kníhkupkyňa v rokoch 1997 až 2006
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.